Hei, denne artikkelen er over ett år gammel og kan inneholde utdatert informasjon

(Dagbladet): - Nei, jeg danser ikke nå lenger, det tilhører gamle dager, sier Stig Tonsjø til Dagbladet.

Han har nettopp lagt ut en video på Youtube fra 2000 der han framfører sine beste dansemoves.

Se Stig danse i videoen øverst i saken!

MC-instruktør Videoen er fra et MC-kurs på Fornebu, der han var instruktør. Tonsjø har vært i politiet i over 20 år og nå jobber han på operasjonssentralen i Follo politidistrikt.

- Jeg synes snutten var morsom, og la den ut på Facebook. Da dukket det opp mange likes fra fjern og nær. Jeg har fått mange hyggelige tilbakemeldinger fra kolleger, sier han til Politiforum.no.

Han fikk nylig tilsendt videoen av en kollega som hadde ryddet i arkivet sitt.

- Dette er jo helt harmløst og det var en spontan danseopptreden. sier Tonsjø til Dagbladet.

Polititjenestemannen har alltid vært interessert i musikk og han hevder at han haddde sin storhetstid på begynnelsen av 80-tallet, og synes nå det er gøy å få så mye tilbakemeldinger på videoen.

Godt arbeidsmiljø Å være seg selv og gjøre slike ting mener han er med på å skape en god stemning på jobb.

- Jeg husker at de rundt meg synes dette var utrolig morsomt.

Til Politiforum avslører Tonsjø at dansen også har kommet fram på ulike jobbtilstelninger.